Sex-splatter
Regi: John Waters. 
Med Tracey Ullman, Johnny Knoxville, Chris Isaak, Selma Blair, Suzanne Shepherd, Mink Stole. 
Amerikansk. 
«Komedie» - 15 år, frarådes under 15, egnet voksne. 

«Kongen av bad taste» tar'n helt ut! 

I nærmere 40 år har regissøren John Waters skapt seg en slags karriere på grassat plumphet. 
Det vil si: 
Den siste tiden har han blitt anklaget for borgerlig tilpasning. 

Det tar han nå sterk avstand fra. 
«A Dirty Shame» er en sammenhengende paradering av den mest ustyrlige kåtskap, de mest usannsynlige perversjoner og den mest blussende griseprat. 

Det blir monotont. 
Mildt sagt. 
Og ikke særlig sjokkerende. 
Ikke engang morsomt - før Baywatch-stjernen David Hasselhoff sitter i et fly og - unnskyld uttrykket, det er nødvendig: - driter i hodet på en mann som fremfor alt ikke trenger en hjernerystelse. 

Men det kommer sent. 
Altfor sent. 
